बाम बुद्धिजीवी एवं मानवाधिकारकर्मी पद्मरत्न तुलाधरको ७८ वर्षको उमेरमा निधन भएको छ । मस्तिष्कघात भएपछि उनलाई कार्तिक ९ गते माईतिघरमा रहेको अन्नपूर्ण न्यूरो अस्पतालमा भर्ना गरिएको थियो । उनको मुटुमा समस्या हुनुका साथै उच्च रक्तचाप र मधुमेहले पनि ग्रसित थिए । त्यसैगरी पछिल्लो समय उनको फोक्सोमा पनि समस्या देखिएको थियो । न्यूरो अस्पतालमा उपचारत रहेकै अवस्थामा उनको मुटुले काम गर्न छोडेपछि उनलाई थापाथली स्थित नर्भिक अस्पतालमा लगिएको थियो । नर्भिकमा डाक्टरहरू पंकज जलान, रमेश चोखानी, यादव भट्ट लगायतको टिमले उनको स्वास्थ्य जाँच गरिरहेका थिए । मुटु र फोक्सोले एकैचोटी काम गर्न छोडेपछि आइतबार नर्भिक अस्पतालमा उपचारकै क्रममा उनको निधन भएको छ ।
